recursal/SuperWikiNEXT-32B huggingface dataset:
**Ελεύθερα ηλεκτρόνια** θεωρούνται ηλεκτρόνια της εξωτερικής στιβάδας (τελευταίας), του πυρήνα του ατόμου τα οποία σε ορισμένα στοιχεία δε είναι δεσμευμένα αποκλειστικά με ένα άτομο, αλλά κυκλοφορούν ελεύθερα, δίνοντας ως αποτέλεσμα ηλεκτρική αγωγιμότητα σε αυτά τα υλικά.

Λόγω της μεγάλης απόστασης, η επ΄ αυτών ασκούμενη έλξη των πρωτονίων του πυρήνα είναι ασθενέστατη με συνέπεια τα ηλεκτρόνια αυτά, (της εξωτερικής στιβάδας), να ξεφεύγουν από την τροχιά τους και να εισέρχονται σε τροχιά πέριξ άλλου πυρήνα παραπλήσιου ατόμου και να γυρνούν ελεύθερα.

Το γεγονός αυτό δεν συνεπάγεται απαραίτητα και την αλλαγή της σύνθεσης του ατόμου ή της ηλεκτρικής κατάστασης του σώματος, αφού κατά τον ίδιο τρόπο ηλεκτρόνια παραπλήσιων ατόμων αποκαθιστούν την ισορροπία εναλλασσόμενα με άλλα, με παρόμοια συμπεριφορά.  

Αυτά λοιπόν τα συνδεδεμένα χαλαρά με τον πυρήνα ηλεκτρόνια χαρακτηρίζονται *ελεύθερα ηλεκτρόνια*, τα οποία είναι δυνατόν υπό την επίδραση εξωτερικής δύναμης να πειθαρχήσουν την ακατάστατη κίνησή τους μέσα στο σώμα που φέρονται. Μιά τέτοια εξωτερική δύναμη είναι η γνωστή μπαταρία που φέρει ένα θετικό και έναν αρνητικό ακροδέκτη.

Είναι γνωστά περί τα 100 είδη ατόμων που παρουσιάζουν ελεύθερα ηλεκτρόνια. Στα ελεύθερα ηλεκτρόνια βασίζεται το φαινόμενο του ηλεκτρικού ρεύματος καθώς και ο καθορισμός των αγωγών, των ημιαγωγών, και των μονωτών. 

Τα ελεύθερα ηλεκτρόνια είναι η αιτία της ηλεκτρικής αγωγιμότητας, υπεραγωγιμότητας και των δινορευμάτων. Σε ένα υλικό τα ελεύθερα ηλεκτρόνια μπορεί να είναι τόσα πολλά, ώστε να γίνεται λόγος για *θάλασσα ελευθέρων ηλεκτρονίων*. Η κίνηση και θέση των ελεύθερων ηλεκτρονίων ευθύνεται επίσης και για την κατανομή του φορτίου σε ένα φορτισμένο σώμα. Η κατανομή σταθεροποιείται σε τέτοια κατανομή, ώστε η διαφορά δυναμικού μεταξύ δύο οποιωνδήποτε σημείων του σώματος να είναι μηδέν. Αυτό παραβιάζεται όταν υπάρχει διαφορά θερμοκρασίας σε δύο διαφορετικές περιοχές του ίδιου αγώγιμου μέσου, όπου κατά αναλογία με τη θερμική διαστολή και την άνωση, τα ηλεκτρόνια τείνουν να έχουν την ίδια πυκνότητα σε όλο το μέσο. Έτσι, παράγεται μακροσκοπικά διαφορά δυναμικού.

Τα ελεύθερα ηλεκτρόνια μπορούν να αποσπαστούν από ένα σώμα με ηλεκτρικό πεδίο, όπως συμβαίνει σε καθοδικούς σωλήνες και στις ακτινογραφίες.

Πηγές
-----

* *Ναυτικά ηλεκτρονικά όργανα*, σ.4 - Θ.Μ. Πουλάκη - Αθήνα 1970
Συντεταγμένες: 48°2′24″N 20°31′48″E﻿ / ﻿48.04000°N 20.53000°E﻿ / 48.04000; 20.53000

Το **Εθνικό Πάρκο Μπουκ**( ουγγρικά: Bükki Nemzeti Park‎) βρίσκεται στα βουνά Μπουκ της Βόρειας Ουγγαρίας, κοντά στο Μίσκολτς. Ιδρύθηκε το 1976 ως το τρίτο εθνικό πάρκο της χώρας. Περιέχει 431.3 km 2 (εκ των οποίων 37.74  km 2 είναι υπό αυξημένη προστασία) και αποτελεί το μεγαλύτερο εθνικό πάρκο της Ουγγαρίας. 

Τα σημαντικά γεωλογικά χαρακτηριστικά του Μπουκ περιλαμβάνουν διάφορους καρστ σχηματισμούς στα ασβεστολιθικά βουνά του - ιδιαίτερα σπηλιές (κάποτε κατοικούνταν από προϊστορικούς ανθρώπους), καταβόθρες και χαράδρες. Το μεγαλύτερο σπήλαιο της χώρας (4.000 μέτρα) και το βαθύτερο (245 μέτρα), το Ιστβανλάπα, βρίσκεται στο πάρκο. Στο Εθνικό Πάρκο Μπουκ ζουν ενενήντα είδη πουλιών μερικά εκ των οποίων θεωρούνται απειλούμενα. 

Το Κλιματικό Δάσος του Βατικανού έπρεπε να βρίσκεται μέσα στο Πάρκο. Το KlimaFa ("Κλιματικά Δέντρα") ξεκίνησε από έναν υποστηρικτή του Σαν Φρανσίσκο, τον Ρους Τζωρτζ, ο οποίος υποσχέθηκε ένα έργο αντιστάθμισης του άνθρακα, με σκοπό να αντισταθμίσει τις εκπομπές διοξειδίου του άνθρακα του Βατικανού.  Ωστόσο, δεν έχουν φυτευτεί δέντρα. Σε συνέντευξή του στο *Christian Science Monitor*, ο Λάγιος Κις, δήμαρχος του χωριού Τισακέσι, επεσήμανε μια κενή περιοχή κατά μήκος του ποταμού Τίσα, όπου υποτίθεται ότι έπρεπε να φυτευτούν τα δέντρα. Το *Christian Science Monitor* είπε επίσης ότι το Βατικανό εξέταζε "νομική δράση, για να υπερασπίσει τη φήμη του Βατικανού".

Παραπομπές
----------

1. ↑  «Bükk National Park - Karst plateau above the forests». Αρχειοθετήθηκε από το πρωτότυπο στις 22 Μαρτίου 2017. Ανακτήθηκε στις 3 Νοεμβρίου 2013.
2. ↑  The Vatican to go carbon neutral
3. ↑  Carbon offsets: How a Vatican forest failed to reduce global warming

Εξωτερικοί σύνδεσμοι
--------------------

* Πολυμέσα σχετικά με το θέμα  Bükk National Park στο Wikimedia Commons
* Επίσημος ιστότοπος του πάρκου
* Περιγραφή της γεωλογίας, της πανίδας και της χλωρίδας
* Bukk Mountains Britannica.com

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 236587975
* GND: 4833811-4

 |

 |
Το **Ελεύθερος Κράτος του Όλντενμπουργκ** (γερμανικά: *Freistaat Oldenburg*) ήταν μια ομοσπονδιακή πολιτεία της Δημοκρατίας της Βαϊμάρης. Ιδρύθηκε το 1918 μετά την παραίτηση του Μέγα Δούκα Φρειδερίκου Αύγουστου Β΄ μετά τη Γερμανική Επανάσταση.

Το 1937, έχασε τις αποκλειστικές περιοχές του Οϊτίν κοντά στις ακτές της Βαλτικής και το Μπίρκενφελντ στη νοτιοδυτική Γερμανία από την Πρωσία και απέκτησε την πόλη του Βιλχελμσχάφεν. Ωστόσο, αυτό ήταν τυπικό, καθώς το καθεστώς του Χίτλερ είχε εκ των πραγμάτων καταργήσει τις ομοσπονδιακές πολιτείες το 1934.

Μέχρι την έναρξη του Β΄ Παγκοσμίου Πολέμου το 1939, ως αποτέλεσμα αυτών των εδαφικών αλλαγών, το Όλντενμπουργκ είχε έκταση 5.375 km2 (2.075 τετραγωνικά μίλια) και 580.000 κατοίκους.

Μετά τον Β΄ Παγκόσμιο Πόλεμο, το Όλντενμπουργκ συγχωνεύτηκε στη νεοσύστατη πολιτεία της Κάτω Σαξονίας ως διοικητική περιφέρεια του Όλντενμπουργκ, και οι δύο έγιναν μέρος της Ομοσπονδιακής Δημοκρατίας της Γερμανίας το 1949. Οι δύο θύλακες έγιναν μέρος των κρατών του Σλέσβιχ-Χόλσταϊν και Ρηνανία-Παλατινάτο αντίστοιχα.
Το **Εθνικό Πάρκο Σίμιεν** (Αμχαρικά: ስሜን ተራራ ብሔራዊ ፓርክ) είναι ένα από τα εθνικά πάρκα της Αιθιοπίας το οποίο ιδρύθηκε το 1969 και αποτελεί ένα από τα πρώτα Μνημεία Παγκόσμιας Κληρονομιάς της ΟΥΝΕΣΚΟ.

Περιγραφή
---------

Το πάρκο ιδρύθηκε το 1969, και λίγα χρόνια αργότερα ανακηρύχθηκε Μνημείο Παγκόσμιας Κληρονομιάς το 1978. Ωστόσο λόγω της σοβαρής μείωσης του πληθυσμού κάποιων από τα ενδημικά είδη της περιοχής, το 1996 το μνημείο χαρακτηρίστηκε ως ευρισκόμενο σε κίνδυνο. Αποχαρακτηρίστηκε ως κινδυνεύον το 2017, ύστερα από τη σταθεροποίηση των πληθυσμών των ενδημικών ζώων και μέτρα για τη μείωση της υπερβόσκησης και του αντικτύπου των επισκεπτών.

Βρίσκεται στο βόρειο Σεμιέν της ζώνης του Γκόνταρ της περιοχής Αμχάρα, και εντός της έκτασης του περιλαμβάνει τα όρη Σιμιέν καθώς και το Ρας Ντασέν η οποία είναι η υψηλότερη βουνοκορφή της χώρας. Στην περιοχή αυτή ζουν πολλά είδη τα οποία απειλούνται με εξαφάνιση, όπως ο Αιθιοπικός λύκος, και σπάνια είδη αίγαγρου τα οποία δεν υπάρχουν σε άλλα σημεία του κόσμου. Ο γελάδας μπαμπουίνος και η αγριόγατα καρακάλ διαβιούν επίσης στα βουνά, όπως και πάνω από 50 είδη πουλιών στα οποία συμπεριλαμβάνεται και ο μεγάλου μεγέθους γυπαετός.

Το πάρκο διασχίζει ένας χωματόδρομος ο οποίος ξεκινά από την πόλη του Ντεμπάρκ όπου έχουν τη βάση τους οι αρχές διαχείρισης και επιμέλειας του πάρκου, συνεχίζει προς τα ανατολικά μέσα από μερικά χωριά ωσπου να φτάσει στο πέρασμα Μπουαχίτ στα 4 χλμ υψόμετρο, και καταλήγει στην πόλη του Μεκάνε Μπιρχάν 10 χλμ έξω από το πάρκο.

Φωτογραφίες
-----------

* Τα όρη ΣίμιενΤα όρη Σίμιεν
* Είδος αντιλόπηςΕίδος αντιλόπης
* Μπαμπουίνοι ΓελάδεςΜπαμπουίνοι Γελάδες
* ΚορυφογραμμήΚορυφογραμμή

Παραπομπές
----------

1. 1 2  «Simien National Park - UNESCO World Heritage Centre». *whc.unesco.org* (στα Αγγλικά). Ανακτήθηκε στις 20 Ιανουαρίου 2016.
2. 1 2  «Simien Mountains - Ethiopia | African Natural Heritage». *www.africannaturalheritage.org*. Αρχειοθετήθηκε από το πρωτότυπο στις 1 Φεβρουαρίου 2016. Ανακτήθηκε στις 20 Ιανουαρίου 2016.
3. ↑  «Ethiopian World Heritage site, Simien National Park no longer in danger». *UNESCO*. 4 Ιουλίου 2017.. Ανακτήθηκε στις 12 Ιουλίου 2017.
4. ↑  «WordTravels Ethiopia Travel Guide». Αρχειοθετήθηκε από το πρωτότυπο στις 1 Δεκεμβρίου 2017. Ανακτήθηκε στις 20 Ιανουαρίου 2016.
5. ↑  Philip Briggs, *Ethiopia: The Bradt Travel Guide*, 5th edition (Chalfont St Peters: Bradt, 2009), p. 240

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνικό Πάρκο Σίμιεν** |

* Simien Mountains National Park
* UNESCO World Heritage profile of Simien National Park
* United Nations Environment Programme: World Conservation Monitoring Centre: Simien National Park

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 241891100
* LCCN: sh88006467
* GND: 4815227-4

 |

 |
Η ***δρυς*** (επιστ. ***Δρυς η βαφική***, ***Quercus infectoria*** Oliv.) είναι ημιφυλλοβόλο δέντρο του γένους *Quercus* με περιοχή εξάπλωσης από το ανατολικό Αιγαίο μέχρι το Ιράν.

Ταξινομικό καθεστώς
-------------------

Η *Quercus infectoria* παρουσιάζει γενετικά στενή συγγένεια με τα είδη του Τμήματος *Robur*, στο οποίο ανήκουν μεταξύ άλλων η *Δρυς η χνοώδης* (*Quercus pubescens*), *Δρυς η έμμισχος* (*Quercus robur*) και η άμισχος δρυς (*Quercus petraea*).

Μορφολογική περιγραφή
---------------------

Η δρυς η βαφική είναι ισχυρό δέντρο με ύψος που ξεπερνά τα 25 μέτρα. Βρίσκεται σε όλα σχεδόν τα κράτη της Ανατολικής Μεσογείου. Στην Ελλάδα είναι το 2ο μεγαλύτερο είδος Δρυός μετά την Άρια Δρυ. Στην Κύπρο πρόκειταί για το μεγαλύτερο είδος Δρυός. Συχνά αναφέρεται ως Βελανιδιά, αλλά ως επι το πλείστον ως Δρυς. Ύπάρχουν πολλά αιωνόβια δέντρα αυτού του είδους σε όλο το νησί, που λόγο της ηλικίας και του μεγέθους τους έγιναν σημεία αναφοράς, όπως ο Δρυς της Φήτης, της Λάνιας και της Πόλης Χρυσοχούς.

Περιοχή εξάπλωσης - Βιότοπος
----------------------------

Ανατολική νησιωτική Ελλάδα, Τουρκία, Κύπρος, Συρία, Λίβανος, Παλαιστίνη, Β. Ιράκ, ΝΔ. Ιράν.

Παραπομπές
----------

1. ↑  Neophytou, Ch.; Dounavi A. Aravanopoulos F.A. (2008). «Conservation of Nuclear SSR Loci Reveals High Affinity of *Quercus infectoria* ssp. *veneris* A. Kern (Fagaceae) to Section *Robur*». *Plant Molecular Biology Reporter* **26** (2): 133-141.. Ανακτήθηκε στις 2008-08-07. [*νεκρός σύνδεσμος*]
**Η Ιουλία τον Αύγουστο** (πρωτότυπος τίτλος στα γερμανικά *Im Juli*, στα αγγλικά *In July*) είναι ο τίτλος κινηματογραφικής ταινίας, σε σκηνοθεσία του Φατίχ Ακίν, παραγωγή του 2000. Η διασκεδαστική ρομαντική κωμωδία γυρίστηκε σε στιλ ρόουντ μούβι και παίζει κατά το διάστημα της έκλειψης ηλίου του 1999.

Περίληψη
--------

Στις αρχές των θερινών διακοπών του 1999 ο δάσκαλος Ντάνιελ Μπανιέ (Μόριτς Μπλάιμπτροϊ) γνωρίζει τη Γιούλη (Κριστιάνε Πάουλ) που πουλάει κοσμήματα και μπιζού. Η όμορφη και τζοκόντια χαμογελαστή κοπέλλα τον ερωτεύεται και τον πείθει να αγοράσει ένα δακτυλίδι των Μάγια με το σύμβολο του ηλίου, το οποίο όπως λέει θα τον οδηγήσει στη γυναίκα της ζωής του. Επίσης τον καλεί να έρθει σε ένα πάρτι, όπου ελπίζει να τον βρει. 

Πράγματι ο Ντάνιελ από περιέργεια εμφανίζεται στο πάρτι, όπου συναντά τη Μελέκ, η οποία φοράει μπλουζάκι με μοτίβο ένα μεγάλο ήλιο. Σίγουρος πως πρόκειται για τη γυναίκα της ζωής του, ο Ντάνιελ της μιλά και μαθαίνει ότι η Μελέκ (Ιντίλ Ουνέρ) είναι ξένη στην πόλη και ψάχνει για μέρος να διανυχτερεύσει. Αφού συμφωνούν να τη φιλοξενήσει ο Ντάνιελ, εγκαταλείπουν το πάρτι τη στιγμή που εμφανίζεται η Γιούλη η οποία τους βλέπει να φεύγουν μαζί. 

Απογοητευμένη η Γιούλη αποφασίζει την άλλη κιόλας μέρα να εγκαταλείψει την πόλη. Κάνοντας ωτοστόπ θέλει να φύγει οπουδήποτε την πάει το πρώτο αυτοκίνητο που θα την πάρει μαζί. Τελείως κατά τύχη ο πρώτος οδηγός που σταματά είναι ο Ντάνιελ, ο οποίος επιστρέφει από το αεροδρόμιο, όπου είχε πάει το ίδιο πρωί τη Μελέκ και τώρα θέλει να την ακολουθήσει στην Κωνσταντινούπολη όπου ξέρει ότι θα βρίσκεται την ερχόμενη Παρασκευή στις 12 το μεσημέρι κάτω από τη γέφυρα Γαλατά. Η Γιούλη πείθει τον Ντάνιελ να τον συνοδεύσει και έτσι αρχίζει με το σαράβαλο αυτοκίνητο ενός φίλου του το μεγάλο και περιπετειώδες τους ταξίδι που θα τους οδηγήσει από τη Βαυαρία στην Αυστρία, στον χώρο της πρώην Γιουγκοσλαβίας, τη Ρουμανία, την Ουγγαρία, τη Βουλγαρία και τελικά στην Τουρκία. Εκεί ο Ντάνιελ επιτέλους βρίσκει τη γυναίκα των ονείρων του: τη Γιούλη.

Άλλες πληροφορίες
-----------------

* Η διαδρομή στη Ρουμανία φαίνεται στην ταινία μονάχα σε φωτογραφίες επειδή δεν δόθηκε άδεια γυρίσματος.
* Ο σκηνοθέτης Φατίχ Ακίν έχει σύντομη εμφάνιση στην ταινία (υπάλληλος στα ρουμανικά σύνορα).

Βραβεία
-------

* Deutscher Filmpreis 2001: Μόριτς Μπλάιμπτροϊ (Καλύτερος ηθοποιός)
* Tromsø International Film Festival: People's choice award: Φατίχ Ακίν (Καλύτερη σκηνοθεσία)

Εξωτερικοί σύνδεσμοι
--------------------

* Επίσημη ιστοσελίδα της ταινίας
* Η Ιουλία τον Αύγουστο στο cine.gr
Το **Εθνικό Πάρκο Κιλιμάντζαρο** είναι ένα εθνικό πάρκο στην Τανζανία, που βρίσκεται 300 χλμ. νότια του Ισημερινού και στην περιοχή του Κιλιμάντζαρο της Τανζανίας. Το πάρκο είναι κοντά στην περιοχή Μόσι και περιλαμβάνει όλο το βουνό Κιλιμάντζαρο πάνω από την δάσος και τη γύρω περιοχή. Καλύπτει μια έκταση 1.688 τετραγωνικών χλμ. (652 τετραγωνικά μίλια) και έχει 2°50'–3°10'S γεωγραφικό πλάτος, 37°10'–37°40'E γεωγραφικό μήκος. Το πάρκο διοικείται από την Εθνική Αρχή Πάρκων της Τανζανίας.

Το 2013 το πάρκο είχε έσοδα $51 εκατ. Είναι το δεύτερο μεγαλύτερο εθνικό πάρκο της Τανζανίας και το οικονομικό έτος 2012-13 δημιούργησε πλεόνασμα. (Η ευρύτερη περιοχή Νγκορονγκόρο δεν θεωρείται εθνικό πάρκο) Η Εθνική Αρχή Πάρκων της Τανζανίας ανέφερε ότι το πάρκο κατέγραψε 58.460 τουρίστες το οικονομικό έτος 2012-13, εκ των οποίων οι 54.584 ήταν αλλοδαποί. Από τους 57.456 τουρίστες το οικονομικό έτος 2011-12, οι 16.425 έκαναν πεζοπορία στο βουνό, όπως αναφέρεται στο Σχέδιο Διαχείρισης του Πάρκου.

Ιστορία
-------

Σημάδια περιπατητών στο Εθνικό Πάρκο Κιλιμάντζαρο
Στις αρχές του 20ού αιώνα, το όρος Κιλιμάντζαρο και τα γειτονικά δάση ανακηρύχθηκαν προστατευόμενη περιοχή από τη γερμανική κυβέρνηση. Το 1921 ανακηρύχθηκαν δασική προστατευόμενη περιοχή. Το 1973 το βουνό πάνω από το δάσος (περίπου 2.700 μέτρα, 8.900 πόδια) επανακηρύχθηκε εθνικό πάρκο. Το πάρκο κηρύχθηκε Μνημείο Παγκόσμιας Κληρονομιάς από την Εκπαιδευτική Επιστημονική και Πολιτιστική Οργάνωση των Ηνωμένων Εθνών το 1987. Το 1985 το πάρκο επεκτάθηκε ώστε να συμπεριλάβει ολόκληρο το δάσος πάνω στο βουνό, το οποίο αποτελούσε μέρος του δασικού καταφυγίου του Κιλιμάντζαρο.

Παραπομπές
----------

1. ↑  «KINAPA UNESCO TRAINING». *web.archive.org*. 30 Σεπτεμβρίου 2018. Αρχειοθετήθηκε από το πρωτότυπο στις 30 Σεπτεμβρίου 2018. Ανακτήθηκε στις 10 Νοεμβρίου 2021. CS1 maint: Unfit url (link)
2. ↑  «Kilimanjaro National Park» (στα αγγλικά). *Wikipedia*. 2021-10-22. .

Πηγές
-----

* Kilimanjaro National Park World Heritage Site, Tanzania National Parks
* Wings of Kili : Paragliding from Arica's highest peak
* Kilimanjaro National Park, World Heritage Center, United Nations Educational, Scientific and Cultural Organization
* Ghazali Musa; James Higham; Anna Thompson-Carr, eds. (5 Ιουνίου 2015). Mountaineering TourismRoutledge.
* Ian Christie; Eneida Fernandes; Hannah Messerli; Louise Twining-Ward (2014). Tourism in Africa: Harnessing Tourism for Growth and Improved Livelihoods World Bank Publications.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνικό Πάρκο Κιλιμάντζαρο** |

* Kilimanjaro National Park UNESCO property on google arts and culture

* Kilimanjaro hiking portal

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 170008310
* BNF: cb165018260 (data)
* NKC: ge572498

 |

 |
Η **Δρυϊνόπολις** ή **Δρυϊνούπολις** είναι ιστορική περιοχή στη νοτιοδυτική Αλβανία (Δυτική Βόρεια Ήπειρος) και τη βορειοδυτική Ελλάδα στην Περιφέρεια Ηπείρου. Η καρδιά αυτής της περιοχής είναι η κοιλάδα του ποταμού Δρίνου και η Δρόπολη. Μια ελληνορθόδοξη επισκοπή με αυτό το όνομα ιδρύθηκε το 449 μ.Χ. καθώς και θέμα της Βυζαντινής Αυτοκρατορίας και του Δεσποτάτου της Ηπείρου (10ος-14ος αιώνας). Σήμερα το όνομα της Δρυϊνοπόλεως σώζεται στην τοπική μητροπολιτική επισκοπή της Εκκλησίας της Ελλάδος για το ελληνικό τμήμα της περιοχής, ενώ το αλβανικό τμήμα υπάγεται στη θρησκευτική δικαιοδοσία της μητρόπολης Αργυροκάστρου της Ορθόδοξης Αυτοκέφαλης Εκκλησίας της Αλβανίας.

Θέμα Δρυϊνοπόλεως
-----------------

Το θέμα Δρυϊνοπόλεως ως τμήμα του Δεσποτάτου της Ηπείρου (1210) και τα όρια της επισκοπής το 1835 (κόκκινη διακεκομμένη γραμμή)
Η περιοχή της Δρυϊνοπόλεως βρίσκεται στην κοιλάδα του ποταμού Δρίνου. Περί το 1000 πέρασε υπό τον έλεγχο του βουλγαρικού στρατού του Σαμουήλ, αλλά ο βυζαντινός έλεγχος αποκαταστάθηκε το 1018/1019. Ως μέρος της Βυζαντινής Αυτοκρατορίας, η Δρυϊνόπολις διαμόρφωσε ένα δευτερεύον θέμα κατά τη διάρκεια της βασιλείας του αυτοκράτορος Βασιλείου Β´ (ηγεμόνευσε εν έτει  976–1025). Ο Βασίλειος ίδρυσε εκεί και φρουρά υπό τη διοίκηση ενός στρατηγού.

Σύμφωνα με την ιστορία του Ιωάννη Σκυλίτζη, η δημιουργία του θέματος της Δρυϊνοπόλεως, καθώς και της κοντινής Κολωνείας, και η εγκατάσταση βυζαντινών αιχμαλώτων του βουλγαρικού στρατού στόχευε στην ενίσχυση των βυζαντινών θέσεων στην Ήπειρο έναντι μελλοντικών εχθρικών επιθέσεων από την κεντρική και τη δυτική Μακεδονία. Η βουλγαρική απειλή εξαφανίστηκε προσωρινά μετά την προσάρτηση της Πρώτης Βουλγαρικής Αυτοκρατορίας.

Μετά την Άλωση της Κωνσταντινούπολης από τους Σταυροφόρους το 1204, η περιοχή τέθηκε υπό τον έλεγχο του Δεσποτάτου της Ηπείρου, ενός ελληνικού διαδόχου κράτους της Βυζαντινής Αυτοκρατορίας. Η Δρυϊνόπολις αποτέλεσε ένα από τα θέματα του Δεσποτάτου. Στα τέλη του 14ου αιώνα, η Δρυϊνόπολις αποτέλεσε διαμάχη μεταξύ του Δεσποτάτου της Ηπείρου και της αλβανικής φυλής των Ζενεβισσαίων. Το 1399 ο ελληνικός πληθυσμός της Δρυϊνοπόλεως ενώθηκε με τον Δεσπότη της Ηπείρου, Ησαύ, στην εκστρατεία του εναντίον διαφόρων φυλών Αλβανών και Αρμάνων. Πριν την οθωμανική κατάκτηση της περιοχής το 1418, ελεγχόταν από τον Ιωάννη Ζενεβίση (1411-1418).

Παραπομπές
----------

1. 1 2  Strässle, 2006, p. 173
2. ↑  Strässle, 2006, p. 200
3. ↑  Strässle, 2006, p. 452
4. ↑  Strässle, 2006, p. 459
5. ↑  Prinzing, 1997, p. 191
6. ↑  Ellis, Klusáková, 2007, p.135
7. ↑  Hammond, 1976, p. 61: «Όταν ο Ησαύ, ο Ιταλός ηγεμών των Ιωαννίνων, πέρασε στην επίθεση το 1399, είχε ήδη κερδίσει τους Μαζαράκιδες (Αλβανούς) και τους Μαλακασαίους (ενδεχομένως βλαχόφωνους) και στρατολόγησε Έλληνες προφανώς από το Ζαγόρι του Πάπιγκου (πάνω από την Κόνιτσα), και η Δρυϊνούπολις με το Αργυρόκαστρο και τα μεγάλα Ζαγόρια»
8. ↑  Ellis, Hálfdanarson, 2006, p. 100
9. ↑  Nicol, 1984, p. 179
Στο επαγγελματικό ποδόσφαιρο, η **ελεύθερη μεταγραφή**, γνωστή και ως κανονισμός Μποσμάν, περιλαμβάνει έναν επαγγελματικό ποδοσφαιρικό σύλλογο που απελευθερώνει έναν παίκτη όταν η σύμβαση του παίκτη έχει λήξει ή είναι διαθέσιμος λίγο πριν από το τέλος της σύμβασης.

Πως λειτουργεί
--------------

Ο σύλλογος που αποκτά τον παίκτη δεν υποχρεούται να καταβάλει καμία αποζημίωση για την απελευθέρωσή του, λόγω του ότι δεν έχει απομείνει τίποτα για να πληρώσει για τη σύμβασή του. Ορισμένα πρωταθλήματα έχουν περιορισμούς για την προστασία των ακαδημιών. Για παράδειγμα, στο Ηνωμένο Βασίλειο, οι παίκτες κάτω των 24, οι οποίοι είναι εκτός σύμβασης, είναι διαθέσιμοι μόνο με ελεύθερη μεταγραφή, εάν απελευθερωθούν από το σωματείο που κατέχει την άδεια παικτών.

Ένας άλλος τύπος ελεύθερης μεταγραφής είναι όταν ένας παίκτης μεταφέρεται από έναν σύλλογο σε άλλο χωρίς καμία τιμή, μερικές φορές μια μεταγραφή με ονομαστική αμοιβή πιστώνεται ως ελεύθερη μεταγραφή.

Με έξι μήνες ή λιγότερους που παραμένουν σε μια υπάρχουσα σύμβαση για παίκτες ηλικίας 23 ετών και άνω, είναι ελεύθεροι να διαπραγματευτούν με άλλους συλλόγους και να υπογράψουν προσύμφωνο συμβολαίου, υποδεικνύοντας την ικανότητά τους να μετακομίσουν στη νέα ομάδα τους με μεταφορά Μποσμάν, όταν ανοίξει το επόμενο μεταγραφικό παράθυρο.

Χρήση
-----

Οι ελεύθερες μεταγραφές είναι κοινές σε όλα τα στρώματα του ποδοσφαίρου. Από πρωταθλήματα όπου τα χρήματα είναι λιγότερο διαθέσιμα για τους συλλόγους να δαπανήσουν για τις αμοιβές μεταγραφής και επίσης για τους παίκτες, ώστε να αφήσουν πλούσιους συλλόγους με ελεύθερη μεταγραφή, εάν ο σύλλογος δεν μπορεί να τους προσφέρει βασικό χρόνο συμμετοχής, ειδικά όταν αναχωρούν για συλλόγους κατώτερων πρωταθλημάτων.

Συχνά, ένας παίκτης θα επιλέξει να "λήξει" τη σύμβασή του με ένα σύλλογο, ώστε να μπορέσει να ενταχθεί σε άλλον δωρεάν. Αυτό τον καθιστά μια πιο ελκυστική πρόταση για το σύλλογο που ο παίκτης επιδιώκει να ενταχθεί και η έλλειψη μίας αμοιβής μεταγραφής που καταβάλλεται από το λαμβάνον σύλλογο, συχνά αντανακλάται σε ένα πιο προσοδοφόρο μισθό για τον παίκτη από ότι αν είχε αγοραστεί. Ένα καλό παράδειγμα, ήταν η μετακίνηση του Σολ Κάμπελ από την Τότεναμ στους τοπικούς αντιπάλους στο Λονδίνο, την Άρσεναλ.

Παραπομπές
----------
48°36′14.0″N 26°59′52.4″E﻿ / ﻿48.603889°N 26.997889°E﻿ / 48.603889; 26.997889{{#coordinates:}}: δεν είναι δυνατή η ύπαρξη περισσότερων από ενός κύριου tag ανά σελίδα

Το **Εθνικό Πάρκο "Ποντίλσκι Τοβτρέ"** (ουκρανικά: *Націона́льний приро́дний парк «Поді́льські То́втри»*‎) είναι εθνικό πάρκο ευρισκόμενο στο δυτικό μέρος της Ουκρανίας. Είναι η μεγαλύτερη προστατευμένη περιοχή της Ουκρανίας.

Ιδρύθηκε στις 27 Ιουλίου 1996 με έγκριση του τότε πρωθυπουργού Λεονίντ Κούτσμα προκειμένου να διατηρηθεί και να προστατευθεί το φυσικό τοπίο της περιοχής.

Γενική εικόνα
-------------

Το πάρκο καλύπτει μια περιοχή 2,613 τ.χλμ. Διατηρούνται 1,700 είδη χλωρίδας από τα οποία 60 είναι σε κίνδυνο και 217 είδη πανίδας από τα οποία 29 είναι σε κίνδυνο. Ο κύριος στόχος του Εθνικού φυσικού πάρκου είναι η διατήρηση της φυσικής ποικιλότητας, η δημιουργία των οργανωμένων ζωνών αναψυχής και ευεξίας. Το πάρκο περιλαμβάνει περίπου 14% του κρατικού δασικού ταμείου, πάνω από 13% των συλλογικών γεωργικών δασών και άλλα εδάφη της περιοχής. Το συνολικό δασικό ταμείο του πάρκου αντιπροσωπεύει περίπου 3.015 εκτάρια (7.450 στρέμματα).

Το λογότυπο του πάρκου
### Σημαντικά ορόσημα

* 4 κρατικά μνημεία της φύσης
* Βοτανικός κήπος
* Κόλπος Μπακότα

### Πολιτιστική κληρονομιά και ιστορικά μνημεία

* 19 αρχαιολογικοί χώροι
* 302 μνημεία ιστορικής και πολιτιστικής κληρονομιάς

Φωτοθήκη
--------

* 
* 
* 
* 
* 
* 
*

Παραπομπές
----------

1. 1 2 3 4  "Τα κορυφαία Εθνικά πάρκα της Ουκρανίας". worldatlas

Εξωτερικός σύνδεσμοι
--------------------

* Η επίσημη ιστοσελίδα του πάρκου
Το **Ελεύθερο Κράτος της Πρωσίας** (γνωστή και ως Πρωσία, γερμανικά: Freistaat Preußen‎) ήταν κρατίδιο της Γερμανίας από το 1918 έως το 1947. Πρωτεύουσα του κρατιδίου ήταν το Βερολίνο, πρωτεύουσα της σημερινής Γερμανίας.

Το ελεύθερο κράτος της Πρωσίας ιδρύθηκε το 1918 μετά τη Γερμανική Επανάσταση, η οποία κατέλυσε τη Γερμανική Αυτοκρατορία και ίδρυσε τη Δημοκρατία της Βαϊμάρης ως επακόλουθο του Α΄ Παγκοσμίου Πολέμου. Το νέο κρατίδιο ήταν διάδοχος του Βασιλείου της Πρωσίας, αλλά χαρακτηριζόταν από δημοκρατική διακυβέρνηση και μικρότερη έκταση μετά τις εδαφικές αλλαγές μετά τον πόλεμο. Τα εδάφη που έχασε η Πρωσία μετά το πόλεμο ήταν το Όιπεν-Μαλμεντί (υπέρ του Βελγίου), το βόρειο Σλέσβιχ (υπέρ της Δανίας), το μεγαλύτερο μέρος των επαρχιών Πόζεν, Δυτικής Πρωσίας και τμήμα της Άνω Σιλεσίας (υπέρ της Πολωνίας) μετά από δημοψήφισμα. Τέλος η πόλη του Ντάντσιχ και οι γύρω οικισμοί εντάχθηκαν σε μια νέα επικράτεια, την Ελεύθερη Πόλη του Ντάντσιχ. Ακόμη, η πόλη του Μέμελ και τα περίχωρά του αρχικά διαχωρίστηκε (το 1920) από τη Γερμανία και εντάχθηκε σε ξεχωριστή επικράτεια (αλλά όχι ανεξάρτητη) και το 1923 προσαρτήθηκε στη Λιθουανία με καθεστώς αυτόνομης περιοχής, με αποτέλεσμα τον διαχωρισμό της επαρχίας της Ανατολικής Πρωσίας από την υπόλοιπη χώρα. Παρόλο που η Πρωσία υπέστη το μεγαλύτερο μέρος των εδαφικών απωλειών της Γερμανίας μετά τον πόλεμο, παρέμενε το μεγαλύτερο κρατίδιο κατέχοντας σχεδόν τα πέντε όγδοα (62.5%) του πληθυσμού και της έκτασης της χώρας και φιλοξενώντας την ομοσπονδιακή πρωτεύουσα, το Βερολίνο. Το πολίτευμα της Πρωσίας άλλαξε, καθώς πλέον δεν ήταν απολυταρχικό κράτος, αλλά κυβερνιόταν δημοκρατικά.

Η δημοκρατική κυβέρνηση της Πρωσίας ανετράπη με το Πρόισενσλαγκ (πραξικόπημα της Πρωσίας) το 1932, τοποθετώντας το κρατίδιο σε καθεστώς κεντρικής διακυβέρνησης με ένα πραξικόπημα υπό την ηγεσία του καγκελάριου Φραντς φον Πάπεν που εκδίωξε τον πρωθυπουργό Ότο Μπράουν. Η ίδρυση της Ναζιστικής Γερμανίας το 1933 έθεσε τα θεμέλια της διαδικασίας της *ευθυγράμμισης*, τερματίζοντας τις νομικές προκλήσεις για το Πρόισενσλαγκ και θέτοντας την Πρωσία υπό τον άμεσο έλεγχο του Εθνικοσοσιαλιστικού Γερμανικού Κόμματος των Εργατών με τον Χέρμαν Γκαίρινγκ ως πρωθυπουργό. Το 1934 τα γερμανικά κρατίδια αντικαταστάθηκαν ντε φάκτο από το σύστημα των γκάου. Μετά το τέλος του Β΄ Παγκοσμίου Πολέμου ο Ότο Μπράουν προσέγγισε τους αξιωματούχους των Συμμάχων στην κατειλλημένη Γερμανία σε μια προσπάθεια να αποκαταστήσει τη νόμιμη κυβέρνηση της Πρωσίας, αλλά το αίτημα απορρίφθηκε και η Πρωσία καταργήθηκε το 1947.

Παραπομπές
----------


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129960353
* LCCN: sh85108094
* GND: 10036835-9

 |

 |
Η **Ελένη Σταύρου** είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένη με τον ΔΗΣΥ.

Βιογραφικά στοιχεία
-------------------

Η Ελένη Σταύρου γεννήθηκε στη Λευκωσία στις 4 Ιουλίου 1975. Ομιλεί, πέρα από την ελληνική, την αγγλική, τη γαλλική, την ισπανική και την αραβική γλώσσα. Σπούδασε αγγλική φιλολογία στο Εθνικό και Καποδιστριακό Πανεπιστήμιο Αθηνών. Στη συνέχεια απέκτησε μεταπτυχιακά στην πολεμολογία και τις μεσογειακές σπουδές στο Βασιλικό Κολέγιο του Λονδίνου. Έπειτα απέκτησε διδακτορικό δίπλωμα στις ελληνοαραβικές σχέσεις, τις σχέσεις με το Ισραήλ και για θέματα τρομοκρατίας από το ίδιο πανεπιστήμιο. Ακολούθως απέκτησε μεταδιδακτορικό δίπλωμα στον άξονα Ισραήλ, Κύπρου και Ελλάδας από το Πανεπιστήμιο Μπαρ Ιλάν. Εργάζεται ως σύμβουλος για θέματα Μέσης Ανατολής.

Είναι νυμφευμένη με τον Γιώργο Παπαναστασίου.

Πολιτική διαδρομή
-----------------

Εκλέχτηκε για πρώτη φορά βουλευτής στις βουλευτικές εκλογές του 2016 με τον ΔΗΣΥ για την ΙΑ΄ Κοινοβουλευτική Περίοδο.

Ως βουλευτής, διετέλεσε μέλος της Κοινοβουλευτικής Επιτροπής Άμυνας, της Κοινοβουλευτικής Επιτροπής Εξωτερικών και Ευρωπαϊκών Υποθέσεων, της Κοινοβουλευτικής Επιτροπής Θεσμών, Αξιών και Επιτρόπου Διοικήσεως και της Κοινοβουλευτικής Επιτροπής Περιβάλλοντος. Επιπλέον, ήταν μέλος της αντιπροσωπίας της Βουλής στη Διακοινοβουλευτική Διάσκεψη για την Κοινή Εξωτερική Πολιτική και Πολιτική Ασφάλειας και την Κοινή Πολιτική Ασφάλειας και Άμυνας.

Διεκδίκησε επανεκλογή στις βουλευτικές εκλογές του 2021 αλλά δεν επανεκλέγηκε.

Παραπομπές
----------

1. 1 2 3 4 5 6 7 8 9 10 11  «ΣΤΑΥΡΟΥ Ελένη». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 6 Ιουλίου 2019. Ανακτήθηκε στις 6 Ιουλίου 2019.
2. ↑  «Ελένη Σταύρου: Ποια είναι η γυναίκα που επισκίασε την Ελίτα Μιχαηλίδου στις Βουλευτικές Εκλογές». *tothemaonline.com*. 22 Μαΐου 2016. Αρχειοθετήθηκε από το πρωτότυπο στις 6 Ιουλίου 2019. Ανακτήθηκε στις 6 Ιουλίου 2019.
3. ↑  «Εκλογές 22ας Μαΐου 2016». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 30 Ιουνίου 2019. Ανακτήθηκε στις 30 Ιουνίου 2019.
4. ↑  «Οι 14 πρώην Βουλευτές που δεν επανεκλέγονται - Ονόματα έκπληξη». 31 Μαΐου 2021. Αρχειοθετήθηκε από το πρωτότυπο στις 10 Ιουνίου 2021. Ανακτήθηκε στις 10 Ιουνίου 2021.

Πηγές
-----

* «ΣΤΑΥΡΟΥ Ελένη». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 28 Απριλίου 2021. Ανακτήθηκε στις 28 Απριλίου 2021.
* «ΣΤΑΥΡΟΥ Ελένη». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 6 Ιουλίου 2019. Ανακτήθηκε στις 6 Ιουλίου 2019.
* «Σταύρου Ελένη – Δημοκρατικός Συναγερμός». Αρχειοθετήθηκε από το πρωτότυπο στις 14 Φεβρουαρίου 2021. Ανακτήθηκε στις 14 Φεβρουαρίου 2021.
Με τον όρο **ελεύθερος λιμένας** (free port) χαρακτηρίζεται ο λιμένας εκείνος στον οποίο τόσο η εισαγωγή όσο και η εξαγωγή διαφόρων ειδών εμπορευμάτων ή φορτίων, από ή πρός συγκεκριμένους τόπους, πραγματοποιείται χωρίς τελωνειακές διατυπώσεις.

Το εξωτερικό εμπόριο μεταξύ λιμένων Χωρών Ευρωπαϊκής Ένωσης καθιστά αυτούς ελεύθερους λιμένες. Συνεπώς όλοι οι λιμένες των χωρών μελών της Ε.Ε. όπως και οι λιμένες Χωρών άλλων εμπορικών Συνασπισμών, αποτελούν μεταξύ τους ελεύθεροι λιμένες.

Αν για ορισμένα μόνο είδη φορτίων επιτρέπεται κατά τα παραπάνω η εισαγωγή ή η εξαγωγή τότε ο λιμένας ονομάζεται ελεύθερος για τα συγκεκριμένα φορτία. Για παράδειγμα το Γύθειο για εσπεριδοειδή, κυρίως πορτοκάλια, το Κατάκωλο για τοματοπολτό κ.λπ.

Πρώτοι ελεύθεροι λιμένες στην Ευρώπη ήταν οι λιμένες της Χανσεατικής Ένωσης (Λύμπεκ, Αμβούργο, Βρέμη κ.ά.).

* Πολλές φορές ο όρος αυτός συγχέεται με την "ελεύθερη ζώνη", που διαθέτουν ορισμένοι μόνο λιμένες και που αφορά ειδικούς φυλασσόμενους χώρους, προς εξυπηρέτηση της διαμετακόμισης φορτίων, με τελικό προορισμό εκτός χώρας, όπου και δεν ακολουθείται καμία τελωνειακή πράξη.
Συντεταγμένες: 18°14′N 78°9′W﻿ / ﻿18.233°N 78.150°W﻿ / 18.233; -78.150

  

Η **Ενορία της Γουεστμόρλαντ** (αγγλικά: Parish of Trelawny) είναι μια από τις δεκατέσσερις ενορίες της Τζαμάικα. Έχει έκταση 807,0 τ.χλμ. και πληθυσμό 138.947 κατοίκων (2001). Πρωτεύουσα είναι η Σαβάννα-λα Μαρ.

Γεωγραφία
---------

Η Γουεστμόρλαντ βρίσκεται νοτιοδυτικά της Τζαμάικα. Στα νότια και δυτικά βρέχεται από την Καραϊβική Θάλασσα. Είναι η δυτικότερη ενορία της Τζαμάικα. Συνορεύει στα βόρεια με το Αννόβερο, στα νοτιοανατολικά με την Αγία Ελίζαμπεθ και στα βορειοανατολικά με την Τρελόνι. Έχει έκταση 807,0 τ.χλμ.. Είναι η όγδοη μεγαλύτερη ενορία της Τζαμάικα μετά την Αγία Άννα, την Αγία Ελίζαμπεθ, την Κλαρεντόν, την Αγία Κατερίνα, την
Τρελόνι, την Μάντσεστερ και την Πόρτλαντ. 

### Πανίδα

Η Γουεστμόρλαντ έχει πολλά ζώα όπως αγελάδες, άλογα και μουλάρια.

### Ποτάμια

Το κυριότερο ποτάμι είναι το Καμπαρίτα. 

### Κόλποι

Η Γουεστμόρλαντ είναι πλούσια σε κόλπους. Ο κυριότερος είναι ο Μπλακ Ρίβερ Μπέυ.

Δημογραφία
----------

Η Γουεστμόρλαντ είχε πληθυσμό 138.947 κατοίκων (2001). Είναι σε πληθυσμό η όγδοη μεγαλύτερη ενορία της Τζαμάικα μετά τον Άγιο Ανδρέα, την Αγία Αικατερίνη, την Κλάρεντον, την Μάντσεστερ, τον Άγιο Ιάκωβο, την Αγία Άννα και την Αγία Ελίζαμπεθ.

### Πόλεις

* Μέιφιλντς Φολς
* Μπριτζγουότερ
* Νεγκρίλ
* Πίτερσφιλντ
* Ρόουρινγκ Ρίβερ Παρκ
* Σαβάννα-λα Μαρ
* Σίφορντ Τάουν

Οικονομία
---------

Η κύρια οικονομική δραστηριότητα είναι η γεωπονία. Στην Γουεστμόρλαντ καλλιεργούνται ρούμι, ζαχαροκάλαμο, κακάο, μπανάνες, καφές, κακάο, μέλι, πιπερποριζα, πριμέντο και ρύζι.

Τουρισμός
---------

Η Γουεστμόρλαντ είναι ένας από τους σημαντικότερους τουριστικούς προορισμούς της Τζαμάικα. Έχει πολλά ξενοδοχεία, όπως το Καπλς Σουέπτ Αγουέι, το Καπλς Νεγκρίλ, το Σάνταλς Νεγκρίλ, το Γκραντ Λίντο και το Χέντονισμ ΙΙ.

Δείτε επίσης
------------

* Ενορίες της Τζαμάικα

Παραπομπές
----------

1. ↑  Γεωγραφία της Γουεστμόρλαντ[*νεκρός σύνδεσμος*]

Εξωτερικοί σύνδεσμοι
--------------------

* Πληροφορίες για Γουέστμορλαντ, Τζαμάικα

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Επαρχίες και Ενορίες της Τζαμάικα |
| --- |
|  |
| Κορνουάλη | 
* Ανόβερ
* Σαιντ Ελίζαμπεθ (Τζαμάικα)
* Τρελόνι
* Σαιντ Τζέιμς
* Γουεστμόρλαντ
 |
|  |
| Μίντλσεξ | 
* Κλάρεντον
* Μάντσεστερ
* Σαιντ Μαίρη
* Σαιντ Κάθριν
* Σαιντ Ανν
 |
|  |
| Σάρεϊ | 
* Κίνγκστον
* Σαιντ Άντριου
* Πόρτλαντ
* Σαιντ Τόμας
 |

 |
Στη σουμεριακή μυθολογία, ο **Ενκίντου** κατέχει πρωταγωνιστικό ρόλο μαζί με τον Γκιλγκαμές στο ομώνυμο έπος. Είναι ένας μυθικός αγριάνθρωπος που ανατράφηκε μέσα στα δάση από τα ζώα. «*Όλο του το σώμα ήταν μαλλιαρό κι είχε μακριά μαλλιά [...] και φορούσε δέρματα ζώων αντί για ρούχα*». Ημέρεψε όμως από τη γοητεία μιας ιερόδουλης, με την οποία κοιμήθηκε για έξι ημέρες. Σταδιακά άρχισε να εξανθρωπίζεται: τα ζώα τον απέφευγαν και ο δεσμός που είχε μαζί τους έσπασε.

Ενκίντου και Γκιλγκαμές
-----------------------

Ο Ενκίντου σταδιακά συνηθίζει σε έναν αγροτικό τρόπο ζωής, αλλά αναζητά συνέχεια κάποια μεγαλύτερη πρόκληση. Όταν μαθαίνει για τον Γκιλγκαμές, τον μεγάλο βασιλιά της Ουρούκ, τον προκαλεί σε μονομαχία. Και οι δυο αντίπαλοι είναι το ίδιο ισχυροί και έτσι κάποια στιγμή που έχει το προβάδισμα ο Γκιλγκαμές, σταματά η μάχη: οι δύο αντίπαλοι επαινούν αλλήλους και ορκίζονται αιώνια φιλία.

Ο Θάνατος του Ενκίντου
----------------------

Ο Ενκίντου ακολουθεί τον Γκιλγκαμές σε πολλές περιπέτειες. Μαζί σκότωσαν τον Ταύρο του Ουρανού, πράξη που εξόργισε τη θεά Ιστάρ, η οποία και απαίτησε την τιμωρία τους. Οι θεοί αποφασίζουν να σώσουν τον Γκιλγκαμές και καταδικάζουν τον Ενκίντου. Αρρωσταίνει βαριά και μέσα στις παραισθήσεις του βλέπει οράματα για τον άλλο κόσμο και τη ζοφερή μεταθανάτια ζωή του. Καταριέται τη Σαμχάτ, την ιερόδουλη που τον εξανθρώπισε, αλλά αναιρεί την κατάρα του, όταν εκείνη του θυμίζει το μεγαλείο του ανθρώπινου πολιτισμού.

Στη λεγόμενη δωδέκατη πινακίδα του Έπους του Γκιλγκαμές, ο Ενκίντου συνεχίζει τις περιπέτειές του στον Κάτω Κόσμο, αλλά οι περισσότεροι ειδικοί θεωρούν την πινακίδα μεταγενέστερη των υπολοίπων του έπους, η οποία απλά προστέθηκε σαν εναλλακτική συνέχεια στο αρχικό έπος.

Σε παλαιότερες πηγές, ο Ενκίντου αναφέρεται ως **Ενκίμντου**, **Εαμπάνι**, ή **Ενκίτα**.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Σουμεριακή μυθολογία |
| --- |
|  |
| Σημαντικοί θεοί | 
* Άνου
* Κι
* Ενλίλ
* Ένκι
* Ερεσκιγκάλ
* Ινάννα
* Νάμου
* Νάννα
* Νινλίλ
* Νινούρτα
* Νινχουρσάγκ
* Ούτου
 |
|  |
| Ήρωες | 
* Γκιλγκαμές
* Ενκίντου
* Λουγκαλμπάντα
* Ουτναπιστίμ
 |
|  |
| Κείμενα | 
Έπος του Γκιλγκαμές |

 |
Στην Κένυα διεξάγονται **εκλογές** για πρόεδρο και για εθνοσυνέλευση. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.

Προεδρικές εκλογές
------------------

### Πρόσφατες (2022)

Κύριο λήμμα: Γενικές εκλογές στην Κένυα 2022

  

### 2013

Κύριο λήμμα: Γενικές εκλογές στην Κένυα 2013
Στις προεδρικές εκλογές του 2013 που διεξήχθησαν στις 4 Μαρτίου, εξελέγη πρόεδρος της χώρας ο Ουχούρου Κενυάτα. Ήταν οι πρώτες προεδρικές εκλογές στην ιστορία της χώρας όπου θα μπορούσε να γίνει και δεύτερος γύρος σε περίπτωση που κανένας από τους δύο υποψηφίους δεν είχε συγκεντρώσει το απαιτούμενo ποσοστό από τον πρώτο γύρο και οι πρώτες για τη διεξαγωγή των οποίων ανατέθηκε η διαδικασία σε Εφορευτική Επιτροπή. Την ίδια μέρα διεξήχθησαν και οι εκλογές για Βουλή και Γερουσία.

### 2017

Κύριο λήμμα: Γενικές εκλογές στην Κένυα (2017)
Η ψηφοφορία για τις προεδρικές εκλογές έγινε αρχικά τον Αύγουστο του 2017. Ωστόσο, το Ανώτατο Δικαστήριο, στο οποίο προσέφυγε η αντιπολίτευση, ακύρωσε τα αποτελέσματα εκείνων των εκλογών, σε απάντηση στην σχετική προσφυγή. Νέες προεδρικές εκλογές διεξήχθησαν στις 26 Οκτωβρίου 2017, με τον υποψήφιο της αντιπολίτευσης Ράιλα Οντίνγκα να αποσύρεται από την κούρσα, και σε επεισόδια σκοτώθηκε τουλάχιστον ένας άνθρωπος, οπαδός της αντιπολίτευσης. Η συμμετοχή στις εκλογές του Οκτωβρίου ήταν αυξημένη (της τάξης του 38,8%) και ο Ουχούρου Κενυάτα επανεξελέγη πρόεδρος με ποσοστό 98%.

Δημοψηφίσματα
-------------

### 2010

Στις 4 Αυγούστου 2010 εγκρίθηκε σε δημοψήφισμα το νέο Σύνταγμα με ποσοστό 68,5% έναντι 31,4% που ψήφισαν αρνητικά. Η συμμετοχή στο δημοψήφισμα ήταν της τάξης του 72,18%. Το νέο Σύνταγμα τέθηκε σε ισχύ από τον πρόεδρο Μουάι Κιμπάκι στις 27 Αυγούστου 2010.

Παραπομπές
----------

1. ↑  Presidential Candidates Αρχειοθετήθηκε 2012-12-16 στο Wayback Machine. Kenya Diaspora Vote
2. ↑  Article 138 (4) Σύνταγμα της Κένυας 2010
3. ↑  Κένυα: Προεδρικές εκλογές σε κλίμα έντασης και αβεβαιότητας, in.gr, 26 Οκτωβρίου 2017.
4. ↑  Κένυα: Με ποσοστό 98% ο Ουχούρου Κενυάτα επανεκλέγεται πρόεδρος, protothema.gr, 30 Οκτωβρίου 2017.
5. ↑  Αυγή Αρχειοθετήθηκε 2011-09-16 στο Wayback Machine. Κένυα: Νίκη του "ναι" στο δημοψήφισμα για το νέο σύνταγμα, 6 Αυγούστου 2010.
6. ↑  CNN, Sudan's al-Bashir, wanted for war crimes, attends Kenyan ceremony, 27 Αυγούστου 2010.
Στη γεωμετρία, το **εννεάγωνο** (από τις ελληνικές λέξεις *εννέα* και *γωνία*) είναι ένα πολύγωνο σχήμα με εννέα πλευρές και εννέα κορυφές. κανονικό εννεάγωνο είναι το εννεάγωνο στο οποίο όλες οι πλευρές και όλες οι γωνίες είναι ίσες μεταξύ τους. Κάθε μία από τις ίσες γωνίες του είναι 140 μοίρες(°), ενώ το άθροισμα των γωνιών κάθε εννεαγώνου έχουν άθροισμα 1260 μοίρες. Η κεντρική γωνία κάθε κανονικοί εννεαγώνου είναι 40 μοίρες.

Το σύμβολο Schläfli του εννεαγώνου είναι {9}.

Το εμβαδό (Ε) ενός κανονικού εννεαγώνου με μήκος πλευράς *α* δίνεται από τη σχέση:

  

E={\frac {9}{4}}a^{2}\cot {\frac {\pi }{9}}\simeq 6,18182\,a^{2}.

Κατασκευή
---------

Το κανονικό εννεάγωνο δεν είναι δυνατό να κατασκευασθεί με κανόνα και διαβήτη, αλλά υπάρχουν μέθοδοι κατασκευής που δίνουν πολύ καλές προσεγγίσεις, όπως η παρακάτω (το σφάλμα της γωνίας δίνεται):

Δείτε επίσης
------------

* Εννεάγραμμα

Εξωτερικοί σύνδεσμοι
--------------------

* Ιδιότητες του κανονικού εννεαγώνου (με διαδραστικό animation)
* Εννεαγράμματα[*νεκρός σύνδεσμος*]

Πηγές
-----

1. Σωτήρης Χ. Γκουντουβάς, "Γεωμετρικές Διαδρομές", εκδόσεις Κορφιάτη, Αθήνα 2017

Παραπομπές
----------

1. ↑  Σ. Γκουντουβάς (2017), σελ. 200-201

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Κανονικά πολύγωνα |
| --- |
|  |
| 1–20 πλευρών | 
* Μονόγωνο
* Δίγωνο
* Ισόπλευρο τρίγωνο
* Τετράγωνο
* Πεντάγωνο
* Εξάγωνο
* Επτάγωνο
* Οκτάγωνο
* Εννεάγωνο
* Δεκάγωνο
* Ενδεκάγωνο
* Δωδεκάγωνο
* Δεκατριάγωνο
* Δεκατετράγωνο
* Δεκαπεντάγωνο
* Δεκαεξάγωνο
* Δεκαεπτάγωνο
* Δεκαοκτάγωνο
* Δεκαεννεάγωνο
* Εικοσάγωνο
 |
|  |
| Μεγαλύτερα των 20 πλευρών | 
* Εικοσιμονόγωνο
* Εικοσιτετράγωνο
* Εικοσιπεντάγωνο
* Τριακοντάγωνο
* Τριακοντάδίγωνο
* Τετράκονταγωνο
* Πεντάκονταγωνο
* Εξακοντάγωνο
* Επτακοντάγωνο
* Οκτακόνταγωνο
* Εννεάκονταγωνο
* Εκατοντάγωνο
* 257-γωνο
* Χιλιάγωνο
* Μυριάγωνο
* 65537-γωνο
* Δεκακιςμυριάγωνο
* Μεγάγωνο
* Απειρόγωνο
 |
|  |
| Αστεροειδή 5–12 πλευρών | 
* Πεντάγραμμα
* Εξάγραμμα
* Επτάγραμμα
* Οκτάγραμμα
* Εννεάγραμμα
* Δεκάγραμμα
* Ενδεκάγραμμα
* Δωδεκάγραμμα
 |

 |
Η **θάνα** (Βεγγαλικά: থানা‎, σημαίνει "αστυνομικό τμήμα") είναι διοικητική μονάδα στο Μπαγκλαντές και μπορεί επίσης να σημαίνει την περιοχή που ελέγχεται από το αστυνομικό τμήμα.

Ιστορία
-------

Η θάνα ήταν υποεπαρχία στην διοικητική γεωγραφία του Μπαγκλαντές. Το διάταγμα τοπικής αυτοδιοίκησης του 1982 τροποποιήθηκε ένα χρόνο αργότερα, επανορίζοντας και την αναβάθμιση των υφιστάμενων θάνα σε υποεπαρχίες (ουπαζίλα). Αργότερα, το 1999, οι γεωγραφικές περιοχές υπό την διοίκηση των θάνα έγιναν ουπαζίλα. Όλοι οι διοικητικοί όροι σε αυτό το επίπεδο έχουν μετονομάστηκαν από θάνα σε ουπαζίλα. Η λέξη θάνα χρησιμοποιήθηκε για να γίνεται αναφορά σε αστυνομικά τμήματα. Γενικά, υπάρχει ένα αστυνομικό τμήμα για κάθε ουπαζίλα, αλλά μεγαλύτερες διοικητικές μονάδες μπορούν να έχουν δύο ή περισσότερα αστυνομικά τμήματα που καλύπτουν διάφορες περιοχές.

Δείτε επίσης
------------

* Αστυνομία του Μπανγκλαντές

Παραπομπές
----------

1. ↑  Kamal Siddiqui (2012). «Local Government». Στο: Sirajul Islam and Ahmed A. Jamal. *Banglapedia: National Encyclopedia of Bangladesh* (Second έκδοση). Asiatic Society of Bangladesh.
2. ↑  AMM Shawkat Ali (2012). «Thana». Στο: Sirajul Islam and Ahmed A. Jamal. *Banglapedia: National Encyclopedia of Bangladesh* (Second έκδοση). Asiatic Society of Bangladesh.
Στην ελληνική μυθολογία ο **Δηιφόντης** ήταν γιος του Αντιμάχου και επομένως δισέγγονος του Ηρακλή, που πήρε για σύζυγό του την (τρισέγγονη του Ηρακλή) Υρνηθώ, κόρη του βασιλέα του Άργους Τημένου. Ο Τήμενος διόρισε τον Δηιφόντη σύμβουλό του και αρχιστράτηγο, ενώ τον προόριζε και για διάδοχό του στον θρόνο. Αυτό κίνησε τον φθόνο των γιων του Τημένου, που σκότωσαν τον πατέρα τους, έδιωξαν την Υρνηθώ και τον Δηιφόντη, και ανακήρυξαν βασιλιά τον μεγαλύτερο στην ηλικία από αυτούς, τον Κείσο. Αργότερα, με βοηθό την Πειθώ, κατάφεραν να απαγάγουν βίαια την Υρνηθώ από την Επίδαυρο, όπου είχε καταφύγει με τον Δηιφόντη. Καταδιωκόμενοι στη συνέχεια από τον Δηιφόντη, σκότωσαν την Υρνηθώ. Ο Παυσανίας αναφέρει (Β, 26, 1-2) ότι όταν το ζεύγος είχε καταφύγει στην Επίδαυρο, ο εκεί ηγεμόνας Πιτυρεύς παρεχώρησε την περιοχή στον Δηιφόντη.

Ο Πολύαινος γράφει ότι ο Δηιφόντης συμμάχησε στη συνέχεια με τους Δωριείς και τους βοήθησε να καθυποτάξουν το Άργος (Β,12). Η Υρνηθώ και ο Δηιφόντης απέκτησαν 4 παιδιά: τον Αντιμένη, τον Ξάνθιππο, τον Αργείο και την Ορσοβία (Παυσ. Β, 28, 6).

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 304
Πανεπιστήμιο Τιράνων
Η **εκπαίδευση στην Αλβανία** σε πρωτοβάθμιο, δευτεροβάθμιο και τριτοβάθμιο επίπεδο υποστηρίζεται κυρίως από το κράτος. Το ακαδημαϊκό έτος, σχεδόν παρόμοιο με εκείνο των Ηνωμένων Πολιτειών, ξεκινάει τον Σεπτέμβριο ή τον Οκτώβριο και τελειώνει τον Ιούνιο ή τον Ιούλιο. Η αλβανική είναι η γλώσσα διδασκαλίας σε όλα τα δημόσια σχολεία, ενώ υπάρχουν και ελληνόφωνα σχολεία ή σχολεία διδασκαλίας ελληνικών. Υπάρχουν περίπου 5.000 σχολεία σε ολόκληρο το κράτος.

Η στοιχειώδης εκπαίδευση (δημοτικό) είναι υποχρεωτική από τις τάξεις 1 έως 9, αλλά οι περισσότεροι μαθητές συνεχίζουν τουλάχιστον μέχρι και τη δευτεροβάθμια εκπαίδευση. Οι μαθητές πρέπει να περάσουν ειδικές γραπτές εξετάσεις στο τέλος της 9ης τάξης και, επίσης, στο τέλος της 12ης τάξης, προκειμένου να συνεχίσουν την εκπαίδευσή τους. Το ακαδημαϊκό έτος χωρίζεται σε δύο εξάμηνα. Η σχολική εβδομάδα αρχίζει τη Δευτέρα και τελειώνει την Παρασκευή.

Το εύρος εκπαιδευτικής ζωής (πρωτοβάθμια έως τριτοβάθμια εκπαίδευση) της Αλβανίας είναι τα 16 έτη. Το έθνος βρίσκεται στην 25η θέση από 167 χώρες, σύμφωνα με το CIA World Factbook (2017). Το 2015, το συνολικό ποσοστό αλφαβητισμού στην Αλβανία ήταν 98,7%. Το ποσοστό αλφαβητισμού των ανδρών ήταν 99,2% και το ποσοστό αλφαβητισμού των γυναικών ήταν 98,3%.

Παραπομπές
----------

1. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 14 Οκτωβρίου 2017. Ανακτήθηκε στις 28 Νοεμβρίου 2018.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 6 Δεκεμβρίου 2018. Ανακτήθηκε στις 28 Νοεμβρίου 2018.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 14 Αυγούστου 2020. Ανακτήθηκε στις 28 Νοεμβρίου 2018.
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Νοεμβρίου 2018. Ανακτήθηκε στις 28 Νοεμβρίου 2018.
5. ↑
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 14 Νοεμβρίου 2018. Ανακτήθηκε στις 28 Νοεμβρίου 2018.
Συντεταγμένες: 49°45′2.2360″N 21°58′34.6037″E﻿ / ﻿49.750621111°N 21.976278806°E﻿ / 49.750621111; 21.976278806

Η **Εκκλησία των Αγίων Πάντων** είναι γοτθική, ξύλινη εκκλησία του 15ου αιώνα στο χωριό Μπλίζνε στην Πολωνία, η οποία μαζί με διάφορες εκκλησίες έχει χαρακτηριστεί ως μέρος των ξύλινων εκκλησιών της νότιας Ελάσσονος Πολωνίας από την UNESCO.

Η εκκλησία στο Μπλίζνε είναι ένα από τα πιο αξιοσημείωτα μνημεία κληρονομιάς της ξύλινης μυστηριακής αρχιτεκτονικής στην Πολωνία, καθώς μια από τις πιο αξιοσημείωτες ξύλινες εκκλησίες στην Πολωνία. Η εκκλησία είναι μέρος του Μονοπατιού της Ξύλινης Αρχιτεκτονικής στο Βοεβοδάτο Κάτω Καρπαθίων (*Szlak Architektury Drewnianej*).

Ιστορία
-------

Η Εκκλησία βρίσκεται σε ένα μοναδικό εκκλησιαστικό-ενοριακό συγκρότημα στην κορυφή ενός λόφου, που περιβάλλεται από αρχέγονα δάση. Η ξύλινη εκκλησία έχει οχυρωματικές κατασκευές, που χτίστηκαν τον 15ο ή τον 16ο αιώνα (πιθανότατα πριν από το 1470), σε γοτθικό αρχιτεκτονικό στυλ. Ο πύργος της εκκλησίας χτίστηκε το πρώτο μισό του 17ου αιώνα, με το *σομπότ* (ξύλινο υπόβαθρο που στηρίζεται σε στύλους) αποδομημένο.

Αρχιτεκτονική
-------------

Η εκκλησία είναι χτισμένη με την τεχνολογία που χρησιμοποιήθηκε για να χτιστεί μια κορμοκατοικία, χτισμένη από σανίδες ελάτης. Αρχικά, η εκκλησία είχε μια σύνδεση γάντζου, χαρακτηριστικό της αρχιτεκτονικής της Ελάσσονος Πολωνίας. Στα δυτικά της εκκλησίας βρίσκεται ένα μεγάλο καμπαναριό με κρεμαστό πάσσαλο. Ο τρούλος της εκκλησίας είναι καλυμμένος με ξύλινο πέταυρο. Η εκκλησία περιβάλλεται από κήπο με περιφραγμένα παρεκκλήσια.

Παραπομπές
----------

1. ↑  *register of objects of cultural heritage in Poland*. www.nid.pl/pl/Informacje\_ogolne/Zabytki\_w\_Polsce/rejestr-zabytkow/zestawienia-zabytkow-nieruchomych/. Ανακτήθηκε στις 22  Νοεμβρίου 2022.
2. ↑  «Wooden Churches of Southern Małopolska». *UNESCO*. Ανακτήθηκε στις 12 Μαρτίου 2016.
3. ↑  «UNESCO w Polsce». *Ciekawe Miesca*. Αρχειοθετήθηκε από το πρωτότυπο στις 20 Αυγούστου 2012. Ανακτήθηκε στις 12 Μαρτίου 2016.
4. ↑  «INFORMACJA DLA TURYSTÓW O MOŻLIWOŚCI ZWIEDZANIA KOŚCIOŁA P. W. WSZYSTKICH ŚWIĘTYCH W BLIZNEM». *Blizne*. Αρχειοθετήθηκε από το πρωτότυπο στις 13 Μαρτίου 2016. Ανακτήθηκε στις 12 Μαρτίου 2016.
Το **Ίδρυμα Απόρων Κορασίδων "Εθνική Στέγη"** ιδρύθηκε ως προσφυγικό ορφανοτροφείο το 1922 από τον "Σύνδεσμο για τα Δικαιώματα της Γυναίκας". Από το 1932 ως το 1988 λειτούργησε ως ορφανοτροφείο στη Νέα Σμύρνη. Στη συνέχεια και μέχρι σήμερα λειτουργεί ως δημοτικός παιδικός σταθμός, ενώ στεγάζει και άλλες δράσεις. Στην Νέα Σμύρνη υπάρχει οδός με το όνομά του.

Ίδρυση - λειτουργία
-------------------

Το 1922 ο "Σύνδεσμος για τα Δικαιώματα της Γυναίκας", με πρόεδρο την Αύρα Θεοδωροπούλου, ίδρυσε το "Ίδρυμα Απόρων Κορασίδων η Εθνική Στέγη" με σκοπό τη στέγαση ορφανών κοριτσιών προσφύγων. Τα πρώτα χρόνια λειτούργησε στην Καλλιθέα, στις εγκαταστάσεις της Χαροκοπείου Οικοκυρικής και Επαγγελματικής Σχολής Θηλέων. 

Μετά την παραχώρηση από την τότε Κοινότητα Νέας Σμύρνης οικοπέδου στην οδό Βάρνης 1, στο οικοδομικό τετράγωνο μεταξύ των οδών "Αρτάκης, Στενημάχου, Βάρνης και Εθνικής Στέγης", ανεγέρθηκε με προσωπικό ενδιαφέρον που επέδειξε ο πρωθυπουργός Ελευθέριος Βενιζέλος, το κτίριο που στεγάζει την Εθνική Στέγη ως τις μέρες μας. Το αρχικό κτίριο κτίστηκε με σχέδια και επίβλεψη των μηχανικών Σούλη και Κωνσταντινίδη, ενώ το 1938 προστέθηκε νέα πτέρυγα σε σχέδιο του αρχιτέκτονα Π. Μανουηλίδη. Πρόκειται για παραδοσιακό κτίριο με μεγάλο κήπο, ευρύχωρες και φωτεινές αίθουσες. 

Η μεταφορά του ορφανοτροφείου στο κτίριο της Ν. Σμύρνης έγινε το Νοέμβριο του 1932. Διευθύντρια τότε ήταν η Άννα Παπαδημητρίου. Το 1934 στέγαζε 108 κορίτσια ηλικίας 7-15 ετών. Η Εθνική Στέγη λειτούργησε
ως ορφανοτροφείο ως το 1988. Την τελευταία σεζόν που λειτούργησε φιλοξενούσε 12 παιδιά.

Σημερινή χρήση
--------------

Όταν έπαψε να λειτουργεί ως ορφανοτροφείο, η χρήση του κτιρίου παραχωρήθηκε δωρεάν για 20 χρόνια στο Δήμο Ν. Σμύρνης, ο οποίος από το 1985 ενίσχυε οικονομικά τη λειτουργία του. Το 1987 (Φ.Ε.Κ. 761/31-12-1987) ο Δήμος ίδρυσε Ν.Π.Δ.Δ. με τίτλο: "Κέντρο Κοινωνικής Δραστηριότητας και Προστασίας Νεολαίας της Νέας Σμύρνης η Εθνική Στέγη". Έκτοτε το κτίριο φιλοξενεί παιδικό σταθμό και αποτελεί στέγη διαφόρων πολιτιστικών εκδηλώσεων του Δήμου. Στο κτίριο φιλοξενούνται:

* Παιδικός σταθμός (πρωί).
* Παιχνιδότοπος (απόγευμα) για νήπια.
* Αίθουσα Υπολογιστών και Διαδικτύου για νέους και μαθητές.
* Ομάδες Συμβουλευτικής Γονέων παιδιών προσχολικής ηλικίας.
* Το Φιλανθρωπικό Σωματείο "Εθνική Στέγη".
* Το Φωτοϊστορικό Αρχείο του Δήμου
* Η μπάντα του Δήμου.
* Διάφορες πολιτιστικές εκδηλώσεις (εκθέσεις ζωγραφικής, φωτογραφίας κλπ).

Εξωτερικοί σύνδεσμοι
--------------------

* Ιστοσελίδα Δήμου Ν. Σμύρνης: Εθνική Στέγη Αρχειοθετήθηκε 2020-09-20 στο Wayback Machine.
* Εθνική Στέγη
* ΕΘΝΙΚΗ ΣΤΕΓΗ, Εθνικής Στέγης 14, Νέα Σμύρνη. Αρχειοθετήθηκε 2011-11-24 στο Wayback Machine.
* Εθνική Στέγη, Εύρεση στο χάρτη.[*νεκρός σύνδεσμος*]

Πηγές
-----

* Δήμου Ν. Σμύρνης, "Νέα Σμύρνη: Από την καταστροφή στη δημιουργία", 2010.
* Αλεξάνδρα Δεσποτοπούλου, Μαρία Φουντουλάκη (Φεβρουάριος 2004). *Οδωνυμικά της Νέας Σμύρνης: οι ονομασίες των οδών*. Αθήνα: Χαροκόπειο Πανεπιστήμιο. σελίδες 87. Αρχειοθετήθηκε από το πρωτότυπο στις 9 Νοεμβρίου 2014. Ανακτήθηκε στις 16 Μαρτίου 2012.
Το εκκλησιατήριο στον αρχαιολογικό χώρο του Ακράγαντα στη Σικελία
Το **εκκλησιαστήριο** ήταν ο τόπος συνέλευσης των πολιτών στις αρχαίες ελληνικές πόλεις, ενώ η συνέλευση της βουλής γινόταν στο βουλευτήριο. Στο εκκλησιαστήριο έπαιρνε μέρος κάθε νόμιμος πολίτης της πόλης.

Περιγραφή
---------

Είχε σχήμα αίθουσας θεάτρου μικρών διαστάσεων με κερκίδες για το κοινό και πάλκο για τον ομιλητή. Γνωστό είναι το εύρημα στον αρχαιολογικό χώρο του Ακράγαντα με 20 ημικυκλικές κερκίδες, ενώ το εκκλησιαστήριο του Μεταπόντιου είναι το αρχαιότερο που σώζεται και ανέρχεται στον 7ο αιώνα π.Χ.

Πηγές
-----

* Luca Cerchiai, Lorena Jannelli, Fausto Longo: *Die Griechen in Süditalien. Auf Spurensuche zwischen Neapel und Syrakus.* Konrad Theiss Verlag Stuttgart 2004, ISBN 3-8062-1845-5